Na osnovu člana 116 stav 4 i člana 117 stav 1 Zakona o sportu (“Službeni list Crne Gore”, broj 44/18, 123/21) a u vezi sa članom 7 Odluke o finansiranju sporta, (“Službeni list Crne Gore-opštinski propisi”, br. 032/19, 019/21), Sekretarijat za lokalnu samoupravu Opštine Tuzi raspisuje:

**J A V N I K O N K U R S**

**za sufinansiranje programa rada sportskih organizacija za 2025. godinu**

Predmet Konkursa je raspodjela sredstava iz Budžeta opštine Tuzi za 2025. godinu za: sufinansiranje programa rada sportskih klubova, sportsko-rekreativna društva, školska sportska društva i sportske organizacije lica sa invaliditetom.

Pravo učešća na konkursu imaju pravna i fizička lica (preduzetnici i sportske organizacije) registrovane kod nadležnog državnog organa u Crnoj Gori za obavljanje sportske djelatnosti, sa sjedištem u Tuzi, a nakon godinu dana od dana osnivanja sportske organizacije.

Sportska organizacija na konkurs prijavljuje program za period od godinu dana, sa procjenom iznosa sredstava koji je potreban za sprovođenje programa i detaljnim planom trošenja sredstava.

 **Uz prijavu na konkurs sportska organizacija podnosi:**

* Rješenje o upisu u Registar sportskih organizacija;
* Program rada za period od godinu dana sa procjenom iznosa sredstava koji je potreban za sprovođenje programa i detaljnim planom trošenja sredstava – narativno i finansijski;
* Potvrdu matičnog saveza da učestvuje u redovnom sistemu takmičenja;
* Potvrda da je sportska organizacija, odnosno klub član nadležnog nacionalnog sportskog saveza;
* Ovjerena izjava ovlašćenog lica sportske organizacije o istinitosti podataka;
* Dokaze/ potvrde matičnog saveza koje su sastavni dio prijavnog formulara;
* Potvrda od Uprave za inspekcijske poslove da protiv sportske organizacija nije pokrenut postupak privremene zabrane obavljanja sportske djelatnosti;
* Potvrdu od poslovne banke da sportskoj organizaciji nije blokiran račun ( ne starija od 30 dana).

**Procjena programa i utvrđivanje visine sredstava koja se dodjeljuju sportskoj organizaciji vrši se na osnovu sljedećih kriterijumima:**

* Društveni značaj sportske discipline;
* Masovnost;
* Rang takmičenja, broj prijavljenih takmičarskih liga, broj prijavljenih ekipa u mlađim selekcijama u rangu takmičenja, uzrasne kategorije, zauzeto mjesto u takmičarskoj sezoni, KUP takmičenje i ostali ostvareni rezultati;
* Ravnopravno učešće muškaraca i žena;
* Organizacija državnih i međunarodnih takmičenja;
* Olimpijski status sporta;
* Broj reprezentativaca u sezoni;
* Kriterijum postojanja kluba;
* Bodovanje ekipnog i pojedinačnog plasmana uzrasnih kategorija i ostvareni rezultati na državnom i međunarodnom takmičenju;
* Stručni kadar;
* Aktivno angažovanje osoba sa invaliditetom u sportskom klubu;
* Značaj programa, metodologija, budžet i racionalnost troškova.

Prijava na konkurs sa svim traženim uslovima dostavlja se u arhivi opštine Tuzi sa naznakom za “Javni konkurs za sport”.

Obrazac koji je sastavni dio konkursa može se preuzeti na web sajtu opštine Tuzi: [www.tuzi.org.me](http://www.tuzi.org.me) i neposredno u arhivi opštine Tuzi.

Konkurs je otvoren 30 dana od dana objavljivanja u dnevnom listu “Pobjeda”, na internet sajtu opštine Tuzi i oglasnoj tabli. Koverte sa dokumentacijom će otvarati Komisija za procjenu programa i utvđivanje visine sredstava koja se dodjeljuju sportskoj organizaciji (u daljem tekstu: Komisija), nakon završetka konkursa. Komisija neće uzeti u razmatranje neblagovremene prijave na konkurs kao i prijave koje nijesu sačinjene na propisanom obrascu.

Opština Tuzi

Sekretarijat za lokalnu samoupravu